1Sudaro-sudaro kasadonyo umaik Allah nan tingga di Filipi, sarato nan lah basatu jo Isa Almasih. Sara-to jo sudaro-sudaro pamimpin, sara-to jo pambantu jamaat! Ambo, Paulus, samo-samo jo Timo-tius, pisuruah-pisuruah Isa Almasih, 2ma-arokkan mudah-mudahan Allah Bapak kito, sarato jo Tuhan Isa Almasih mambari barakaik, sarato jo tanang santoso kabake angkau. 3Satiyok kali ambo mangana ang-kau, ambo basyukur kabake Allah. 4Satiyok kali ambo mandowakan ang-kau kasadonyo, ambo badowa jo suko-cito. 5Ambo basyukur kabake Allah, dek karano sajak dari ari partamu sampai kiniko, angkau lah mambantu ambo untuak mambaritokan Injil nan dari Allah. 6Allah sandiri nan mamu-loi karajo nan baiak tu di antaro ang-kau, nan ambo yakin Baliau ka mana-ruihkan karajo tu sampai ka akienyo, sampai Isa Almasih tibo isuak. 7Ba-tua, sapatuiknyolah ambo mampu-nyoi parasaan nan bakcando itu ta-radok angkau, dek karano angkau kasadonyo tatauk dakek di ati ambo. Sarato dek karano angkau sato samo-samo jo ambo, manarimo pambarian nan dibarikan dek Allah kabake am-bo; biya kiniko samantaro ambo di dalam pinjaro, atau pun pado wakatu ambo barado di luwa, untuak mambe-la, sarato jo mampatahankan Injil tu. 8Allah tawu, baraso ambo taragak sa-ngaik jo angkau, jo parasaan taragak nan dari Isa Almasih sandiri. 9Ikolah dowa ambo untuak ang-kau: mudah-mudahan angkau sama-kin mangasiahi Allah, sarato sama-kin samo-samo mangasiahi di antaro angkau, sarato taruih batambah da-lam pangatawuan nan bana, sarato jo pandangan nan bijaksano. 10Jo ca-ro nan baitu, angkau tawu mamiliah apo nan paliang elok, sarato iduik angkau ka barasiah dari sagalo ca-cek, atau dari sagalo tuduahan apo pun juwo, di kutiko Isa Almasih tibo isuak. 11Iduik angkau ka malimpah jo pabuatan nan sabana-bana elok, nan hanyo dapek di-asiekan dek Isa Almasih sandiri; mako, Allah ka di-muliekan sarato dipuji-puji. 12Ambo niyo supayo angkau bi ma-ngatawui, baraso sagalo parkaro nan lah tajadi taradok diri ambo, malah manyabaukkan labiah banyak urang bi mandanga, sarato bi picayo kaba-ke Injil tu. 13Sainggo kasadonyo pa-ngawal istano, sarato jo urang-urang lainnyo di kota ko, lah bi tawu baraso ambo dipinjarokan dek karano am-bo malayani Isa Almasih. 14Dek ka-rano ambo nan dipinjarokan ko, lah manyabaukkan banyak dari urang-urang Kristen nan di kota ko, batam-bah labiah yakin lai kabake Tuhan, sainggo inyo tu makin barani, sarato indak maraso takuik untuak manga-bakan kato-kato Allah. 15Batua ado babarapo urang di an-taro inyo tu, nan mambaritokan Isa Almasih dek karano bingik, sara-to niyo batangka, tapi, nan lainnyo mambaritokan Isa Almasih, dek ka-rano mampunyoi mukasuik nan elok. 16Urang-urang ko mangarajokannyo dek karano inyo tu bi mangasiahi Allah, sarato jo mangasiahi ambo, dek karano inyo tu lah bi tawu, ba-raso Allah lah manugehkan ambo un-tuak manyatokan baraso Injil tu ba-tua. 17Tapi, urang lain mambaritokan Isa Almasih, jo mukasuik nan indak elok; inyo tu mambaritokan untuak kapantiangan dirinyo sandiri. Jo sa-caro nan baitu, mukasuiknyo iyolah, supayo dapek mambuwek ambo ba-tambah seso dalam pinjaro. 18Tapi, biyalah, indak baa doh! Dek karano, baa pun juwo nan dipabuwek dek urang, biya itu dikarajokan jo ni-yaik nan suci, atau pun jo mukasuik nan indak elok, tapi nan Isa Almasih kan dibaritokan juwo; jadi, nan am-bo suko. Nan ambo ka tatauk maraso nan bakcando itu, 19dek karano am-bo tawu, baraso jo dowa-dowa ang-kau, sarato jo bantuan dari Roh Isa Almasih, nan ambo ka dilapehkan. 20Nan sangaik ambo inginkan, sara-to nan sangaik ambo arokkan, iyolah, supayo ambo indak tagurajai dalam tugeh ambo. Sabaliaknyo ambo ma-arokkan, supayo di satiyok wakatu, tarutamu sakali kiniko, ambo dapek basikauk barani, sainggo jo sapanuah jiwa, sarato jo tubuah ambo, — biya ambo iduik atau pun mati — nan Isa Almasih tatauk dimuliekan 21Dek karano, tujuan iduik ambo hanyolah Isa Almasih! Nan dek ambo, mati tu adolah ka-untuangan. 22Tapi, jikok jo iduik di dunia ko, ambo dapek ma-ngarajokan karajo nan labiah bagu-no, mako, indak tantu lai nama nan ka ambo piliah. 23Ambo di-elo dari duwo piyak. Ambo niyo sangaik nak maninggakan dunia ko, untuak payi manatauk samo-samo jo Isa Almasih, dek karano itulah nan paliang elok; 24tapi, dek karano untuak kaparaluan angkau, mako, labiah elok lai ji-kok ambo tatauk tingga di dunia ko. 25Ambo yakin jo nan itu. Itu sabauk-nyo mangko ambo tawu, baraso am-bo ka tatauk tingga samo jo angkau kasadonyo, supayo dapek manolong angkau manjadi samakin kuwaik, sa-rato samakin basukocito dalam iman kabake Tuhan. 26Dek karano itu, ji-kok isuak ambo babaliak kabake ang-kau, angkau nan lah basatu jo Isa Almasih, ka mampunyoi labiah ba-nyak lai alasan untuak maraso bang-ga taradok diri ambo. 27Dek karano itu, nan paralu kini-ko iyolah, baraso iduik angkau tu layi sasuwai jo apo nan dituntuik dek In-jil tantang Isa Almasih tu. Jo caro nan baitu, antah ambo layi dapek basuwo jo angkau, atau indak, tapi, ambo ka mandanga, baraso angkau taguah ba-satu, sarato bajuwang basamo-samo, hanyo untuak satu mukasuik, sarato satu ka-inginan; iyolah untuak iman nan sasuwai jo Injil nan dari Allah tu. 28Andaklah angkau tatauk barani; jan takuik taradok urang nan mala-wan angkau. Dek inyo tu kasadonyo tu adolah tando kabinasoan, tapi, nan dek angkau tando kasalamaiktan, nan itu datangnyo dari Allah. 29Dek kara-no, Allah lah mambarikan pambarian kabake angkau, indak doh hanyo un-tuak ba-iman kabake Isa Almasih sajo, tapi, sato sansaro untuak Isa Almasih iyo pulo. 30Kiniko angkau sato pu-lo samo jo ambo, dalam pajuwangan nan samo; iyolah, apo nan dulu ambo pajuwangkan, nan lah panah angkau liyek, nan sampai kiniko tatauk juwo lai ambo pajuwangkan, bakcando nan lah angkau danga kiniko.
Copyright
Learn More
min_Latn zho_Hant eng_Latn